Zazaistan - Wîkîpediya

# Zazaistan

### Ji Wîkîpediya

Hinek kurdên xwe bi zaza dizanin, herêma Dêrsîmê û çend deverên "kirmanciyê" bi zazaistan didin belavkirin.

Ew bikaranîn û xwebinavkirinên wekî "Kirmanc, Ginî, Dimilî, Kird" qebûl nakin û peyva Zaza bingeh digirin. Zazakî wekî zimaneke serbixwe û kesên Dimilkî diaxivin jî wekî neteweyeke serbixwe dinirxînin. Ji bo dewleteke serbixwe ku navê wî Zazaistan e propaganda dikin û wekî asteng jî Kurmanc-Soran (gorî wan Kurd) û tevgerên Kurdperwer dibînin. Ew di wê baweriyê de ne ku Kurmanc û Soran li Zazakîaxêvan zilmê dikin û erda wan dagirkirine. Ew wekî asteng û dijminê sereke tevgerên Kurdperwer dibînin û bi hemî rêbaz û alavan têkoşînê pêwîst dibînin. Serkêşiya wan kesan bi navê Hayri Başbuğ, Ebubekir Pamukçu kirine û îro jî pirranî li ser înternetê xebata xwe dikin.

## [biguherîne] Dewleta yekemîn a ku di înternetê de hatiye avakirin û dîroka wê

Gelek dokûment û îdîa hene ku ev projekteke dewleta Tirk a parçekirin û qelsxistina hêz û yekîtiya Kurdên Bakur e. Navê serokê cerdewanan Sedat Bucak û çend kesên ji lêzimên wî û bersûcê kuştina Musa Anter, endamê JİTEMê Mahmut Yıldırım (Yeşil) jî di nava vê projektê de derbasdibe. Cara pêşîn bi navê Hayri Başbuğ kesekî yek ji endamên payebilind ên MHPê ye peyva "Zazaistan" hate bilêvkirin. Ev kes xwedî gelek pirtûkên li ser nîjadperestiya Tirkiyê ye û di pirtûkên xwe de "Tirkbûna Kurdan" îdîa dike. Ji Derya Adriyatîk heya Çînê wekî erdê Tirkan dinirxîne û Elewîyan wekî Tirkên xas, Kurdên Zazaaxêvan sedî sed Tirk lê Kurmancan jî "pirranî Tirk, hinekê Faris û Ereb" dinirxîne. Hin nexşe û ala hatine çêkirin û wekî dewletek serbixwe navê Zazaistan tê bikaranîn. Herwiha Ebubekir Pamukçu jî yek ji serokên vê projektê bû. Di hin nexşeyan de ji bi Kurmancan tenê devedora Culemergê tê hiştin û axa din di nava Zazakîaxêvan, Ermenistan û Tirkiyê de tên parvekirin. Herwekî Mûsil û Kerkûk jî wekî erda Tirkiyê tên nîşandan. Wekî al jî gelek nimûne hatine çêkirin. Yeka wê kesk û sor e (tê gotin kesk zazayên Sunnî û sor jî yên Elewî sîmbolîze dike). Yeka wê şîneke vekirî ye û li ser heyv heye û li dora heyvê du xêz hene ku bi viya dişibe alaya ku dewleta Tirk bo ITCyê û Tirkomanên Iraqê çêkiriye. Dîsa yeka wê bi tevayî sor e û li ser tîpa "Z" heye. Di yeka din de jî heyv û stêrkek heye li binê wê şûrekê du-devî heye (tê gotin ku evnîşaneya Hezretî Elî ye) û stêrk û heyv jî ji ala Tirkan e. Ango "Bi hêz û qeweta Hezretî Elî û bi parastina dewleta Tirk emê biserbikevin".

Ji ber ku ev proje pirranî li ser înternetê tê meşandin agahiyên sedî sed rast nîn e yan kêm e. Gelek koman gorî xwe Zazaistan şîrovekirine û nexşe û al çêkirine.

## [biguherîne] Taybetî, nêrîn û îdîayên kesên ku vê projektê dihewînin

- 1- Zaza ne Kurd in û Kurmanc-Soran li wan zilmê dikin. Hebûna wan înkar dikin.
- 2- Bi navê Kurdistanê tiştekê nîne, Kurmanc û Soran koçber in û hatine erdê Zazayan dagirkirine û divê biterikînin. Xwediyê Kurdistanê Zaza, Ermenî û Tirk in. Musil, Kerkûk erdê Tirkan e.
- 3- Xwebinavkirinên Zazakîaxêvan ên wekî "Kirmanc, Kird, Dimilî, Ginî hwd" divê neyên bikaranîn (herçendî qedexe nekirine jî) da ku ev peyvana dişibin "Kurmanc, Kurd hwd" û li dijî projekta wan in.
- 4- Navê welatê Zazayan Zazaistan, Zaza Ana (bi tirkî ye tê wateya dayika Zazayan), Zazana, Zazaland, Zazaiye ne û divê tenê Zazaistan bê bikaranîn.
- 5- Ew li dijî nêrînên Dersimiyan in û binavkirina Kirmanciye ya Dersîmiyan qebûl nakin. Viya wekî ixanetê dinirxînin.
- 6- Ew bi Tirkiyê re dikarin wekî federasyonê jî têkilî daynin.
- 7- Ew li dijî YE û DYAyê ne û naxwazin Zazaistan têkeve YEyê.
- 8- Divê di her warê jiyanê de gelê Zaza li dijî Kurmanc û Soranan têbikoşin, xwe birêxistin bikin, herwekî di warê çekdariyê de jî.
- 9- Divê di qada navneteweyî de bi hemî hêz û qeweta xwe li dijî berjewendiyên Kurmanc û Soranan (ango gorî wan Kurdan) têbikoşin, bi hemî zimanên dinyayê Kurmanc û soranan reş bikin.
- 10- Şêx Seîd û Seyîd Riza ku bi eslê xwe Dimilî bûne û ji bo Kurdistanê têkoşiyane, xeta kirine, diviyabû tenêji bo Zazayan têbikoşiyana lê dîsa jî divê li wan xwedî were derketin û ew ne wekî serokên Kurdan lê serokên Zazaistanê werin pêşkêşkirin.
- 11- Qismekê Zazayan bi eslê xwe Tirk in û divê bi navê Bucakistan li herêma Siwêregê federasyoneke navxweyî were lidarxistin.

## [biguherîne] Lînkên derve

- Nexşeyê "Zazaistan"
- Sîteya parêzerên "Zazaistan"

Ji "http://ku.wikipedia.org../../../z/a/z/Zazaistan.html" hatiye standin.

Kategorî: Şerê psîkolojîk

##### Views

- Gotar
- Guftûgo
- Revîzyona niha

##### Lêbigere